b'\n_START_ARTICLE_\nPulapromet\n_START_SECTION_\nKratka zgodovina\n_START_PARAGRAPH_\nPuljski javni prevoz se je uradno pri\xc4\x8del 24. marca 1904, ko je po mestnih ulicah tedaj najve\xc4\x8dje avstoogrske pomorske baze zapeljal tramvaj. V prvih \xc5\xa1tirih mesecih obratovanja je bilo prepeljanih kar 410.000 potnikov. Tramvaj je bil nato v obratovanju trideset let, po letu 1934 so ga v celoti zamenjali avtobusi. Po drugi svetovni vojni so avtobusne linije raz\xc5\xa1irili tudi v puljska predmestja in bli\xc5\xbenje kraje. V tem \xc4\x8dasu je podjetje ve\xc4\x8dkrat spremenilo tudi ime. Podjetje se je vmes zna\xc5\xa1lo v te\xc5\xbeavah, saj je nara\xc5\xa1\xc4\x8dalo \xc5\xa1tevilo potnikov, primanjkovalo pa je novih avtobusov. Vozni park so sestavljali stari avtobusi, kupljeni od drugih prevozni\xc5\xa1kih podjetij. Zaradi dobrega poslovanja so kmalu uspeli kupiti avtobuse znamke Man. Tako so leta 1971 na vseh linijah prepeljali kar 7,2 milijonov potnikov, kar je \xc5\xa1tevilka, ki je do danes ostala nedose\xc5\xbeena. Leta 1996 je bila zgrajena nova avtobusna postaja za avtobuse primestnega prometa, leta 2003 pa so posodobili sistem pla\xc4\x8devanja voznine. Podjetje postopno kupuje nove avtobuse in prilagaja trase linij in vozne rede uporabnikom.'